Наступная аперацыя на ўчастку чыгуначнай лініі Капцэвічы —Старушкі прайшла з большым поспехам. Тут быў падарваны эшалон з буйным атрадам войск СС на чале з генералам і афіцэрамі. Добра маскіруючыся, гастэлаўцы-падрыўнікі падпаўзлі да лініі і падклалі пад рэйкі 12 кілаграмаў толу. Выбухам быў пашкоджаны паравоз, а большасць вагонаў разбіта. Ад трох класных вагонаў, у якіх знаходзіўся нямецкі камандны састаў, засталіся толькі абломкі. Больш 150 акупантаў было знішчана моцным выбухам і агнём гастэлаўцаў.